Bases reguladores dels ajuts a la creació de Grups Operatius
Bases reguladores dels ajuts per a la realització de projectes pilot innovadors per part de Grups Operatius
Tramitació telemàtica de sol·licituds
Identificació de l'entitat sol·licitant
D'acord amb el Reglament (UE) núm. 1305/2013, del Parlament Europeu i del Consell, de 17 de desembre de 2013, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, el Programa de desenvolupament rural de Catalunya per al període de programació 2014-2020 (PDR), amb el vistiplau previ del Govern de la Generalitat de Catalunya, de 15 de juliol de 2014, i aprovat per la Comissió Europea mitjançant la Decisió d'Execució C (2015) 5325 final de 28 de juliol de 2015, modificada per la Decisió d'Execució C(2015) 9760 final, de 18 de desembre de 2015, per la Decisió d'Execució C(2016)5998 final de 16 de setembre de 2016 i per la Decisió d'Execució C(2017) 5971 final de 25 d'agost de 2017, preveu dins de la mesura 16 l'operació 16.01.01 ajuts destinats a la cooperació per a la innovació: grups operatius de l'Associació Europea per a la Innovació en matèria de productivitat i sostenibilitat agrícoles.
El Reglament delegat (UE) núm. 807/2014 de la Comissió, d'11 de març, completa el Reglament (UE) núm. 1305/2013 del Parlament Europeu i del Consell, de 17 de desembre, i introdueix disposicions transitòries, i el Reglament d'execució (UE) núm. 808/2014 de la Comissió, de 7 de juliol, estableix disposicions d'aplicació del Reglament (UE) núm. 1305/2013 del Parlament Europeu i del Consell, de 17 de desembre.
Per al període 2014-2020, la innovació constitueix una prioritat transversal per als objectius de la Unió Europea que ha d'aplicar-se de manera horitzontal en relació amb altres prioritats de desenvolupament rural.
La innovació és fonamental per promoure un sector eficient des del punt de vista dels recursos utilitzats, productiu i amb baix nivell d'emissions, que garanteixi un desenvolupament sostenible de les zones rurals i l'augment de la competitivitat i la diversificació del sector.
En línia amb aquesta prioritat, un dels objectius o reptes del Programa de desenvolupament rural de Catalunya és estimular la innovació i la transferència de coneixements en el sector agroalimentari.
En aquest sentit, el Govern de la Generalitat de Catalunya va definir com una de les seves prioritats l'impuls i la coordinació de la R+D i la innovació del sector agroalimentari i rural de Catalunya.
Aquest compromís es va formalitzar amb l'aprovació del Pla estratègic de recerca, innovació i transferència agroalimentària de Catalunya 2013-2020 per mitjà de l'Acord de Govern GOV/85/2013, de 18 de juny (DOGC núm. 6401, de 20.6.2013).
Un dels mandats del Pla va ser la creació del Consell Català de la Innovació Agroalimentària com a òrgan i espai de participació amb el sector i tots els agents implicats per desenvolupar el Pla estratègic, adaptar-lo a la realitat i a les necessitats més prioritàries del sector en matèria de recerca i innovació, i facilitar, alhora, la transferència de tot el coneixement que se'n dedueixi al conjunt del sector per fer-lo més competitiu.
Així mateix, el Consell té el mandat, entre d'altres, de vetllar pel bon funcionament de la Xarxa d'Innovació Agroalimentària i Rural de Catalunya, un instrument creat per a la difusió dels resultats de les iniciatives i projectes innovadors de l'àmbit agroalimentari amb el propòsit d'afavorir el treball col·laboratiu entre empreses i agents de la recerca de Catalunya.
El Consell Català de la Innovació Agroalimentària i la Xarxa d'Innovació Agroalimentària i Rural de Catalunya van ser creats pel Decret 109/2014, de 22 de juliol, del sistema de formació, transferència tecnològica i innovació del sector agroalimentari a Catalunya (DOGC núm. 6671, de 24.7.2014).
Aquests ajuts donen resposta a les prioritats de desenvolupament rural de la Unió Europea establerts a l'article 5 del Reglament (UE) 1305/2013 i als focus àrea 1A, 1B, 2A, 3A, 4A, 4B, 4C, 5A, 5B, 5C, 5D i 5E establerts en aquest Reglament.
Així mateix, donen resposta als objectius transversals d'innovació, medi ambient i canvi climàtic.
El Reglament (UE) 1303/2013 del Parlament Europeu i del Consell, de 17 de desembre, estableix disposicions per millorar la coordinació de l'execució dels fons de la Unió Europea amb incidència en l'enfocament estratègic en l'àmbit del desenvolupament rural.
D'altra banda, i d'acord amb l'article 38 del Tractat de funcionament de la Unió Europea, la Unió definirà i aplicarà una política comuna d'agricultura i pesca.
Les normes previstes per a l'establiment o el funcionament del mercat interior seran aplicables als productes que figuren a la llista de l'annex I del Tractat, entre els quals no figuren els productes del sector forestal.
En aquest cas, i amb excepció de la producció de suro natural en brut o simplement preparat, el material de rebuig de suro i el suro triturat, granulat o polvoritzat, els ajuts al sector forestal se sotmeten al Reglament (UE) núm. 1407/2013, de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis.
Aquests ajuts estan sotmesos al règim de transparència i al sistema de control i sancions establert en el Reglament (UE) 1306/2013 del Parlament Europeu i del Consell, de 17 de desembre, sobre finançament, gestió i seguiment de la Política Agrària Comuna, pel qual es deroguen els reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.
Conseqüentment, valorada la conveniència de donar suport al sector agroalimentari i forestal mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries i en ús de les atribucions que m'han estat conferides,
Les bases reguladores s'hauran d'adaptar, si escau, al pronunciament de la Comissió, i, per tant:
a) Les persones beneficiàries de l'ajut estaran supeditades al compliment del que preveu el PDR, i a les obligacions, les condicions o els requisits que en resultin i no puguin estar previstos en les bases reguladores aprovades per aquesta Ordre.
b) En els supòsits de divergències amb la redacció final del PDR, es publicarà la modificació de les bases reguladores aprovades per aquesta Ordre per adaptar-les al pronunciament de la Comissió Europea, i es donarà tràmit d'audiència a les persones sol·licitants perquè adaptin les seves sol·licituds a la noves bases reguladores o bé desisteixen de la seva sol·licitud.
c) En el cas que l'aspecte afectat per la modificació del PDR presentat a la Comissió Europea a què fa referència l'apartat 1 precedent no sigui aprovat per la Comissió, aquesta circumstància no generarà cap dret sobre les persones beneficiàries.
L'objecte dels ajuts que estableix l'Ordre és sufragar les despeses de creació de Grups Operatius de l'Associació Europea per a la Innovació (AEI) en matèria de productivitat i sostenibilitat agrícoles per al plantejament i la redacció de projectes d'innovació per part d'aquests grups definits a l'apartat 2 d'aquest annex 1.
Els projectes han de ser innovadors i complir els requisits establerts a l'apartat 3 d'aquest annex 1.
El Grup Operatiu pot incloure membres que participin en el projecte però que no siguin persones beneficiàries de l'ajut.
4.1 Per a aquesta línia d'ajut, hi ha d'haver un únic beneficiari per Grup Operatiu, que serà la persona sol·licitant de l'ajut.
4.3 Les persones beneficiàries han de complir els requisits següents en el moment de presentar la seva sol·licitud:
a) Despeses de constitució del conveni de col·laboració entre els membres del Grup Operatiu, incloses les despeses notarials, si s'escau.
b) Despeses de dinamització del Grup Operatiu.
c) Despeses de redacció del projecte i estudis preparatoris del projecte.
d) Despeses de consultoria tecnològica i d'assessoria.
En el cas de dedicacions parcials, a les retribucions establertes anteriorment s'hi aplicarà la reducció corresponent de manera proporcional.
f) Despeses de traducció de les fitxes de difusió del projecte a què fa referència l'apartat 17.2 c) de l'annex 1.
g) Despeses indirectes: despeses que no estan vinculades o no poden vincular-se directament amb una activitat específica de l'entitat en qüestió.
Aquestes despeses es calcularan a un tipus fix del 15% de les despeses de personal subvencionables recollides a l'apartat 5.e), tal i com s'estableix en l'article 68, apartat 1, lletra b) del Reglament (UE) núm. 1303/2013, de 17 de desembre.
a) Més d'una sol·licitud d'una mateixa persona sol·licitant.
Si dins el termini d'audiència la persona sol·licitant no contesta, es considerarà que desisteix de totes les sol·licituds.
c) Qualsevol impost (excepte l'IVA no recuperable), tribut, gravamen, taxa, recàrrec, interessos o sancions.
d) Garanties bancàries, comissions de descobert i qualsevol despesa financera.
e) Indemnitzacions per acomiadament de personal.
g) Despeses associades a atencions protocol·làries, representacions, dietes i desplaçaments.
h) Despeses realitzades amb anterioritat a la data de sol·licitud de l'ajut.
7.1 L'ajut té caràcter de subvenció directament aplicable a les despeses que detalla l'apartat 5 d'aquest annex 1, ocasionades per la creació de Grups Operatius, d'acord amb l'apartat 1 d'aquest annex 1.
La subvenció serà del 70% de la despesa elegible convenientment justificada.
7.2 L'ajut per a la creació del Grup Operatiu i per al plantejament i la redacció de projectes d'innovació no podrà superar els 10.000,00 euros per projecte.
7.3 La despesa de personal propi a què es refereix l'apartat 5 e) d'aquest annex 1 no podrà superar el 20% de la despesa total elegible.
En el cas que se superi aquest percentatge, s'ajustarà l'import subvencionable d'aquesta despesa perquè no superi el 20% de la despesa total elegible.
7.4 La quantia màxima destinada a aquests ajuts i l'aplicació pressupostària a la qual s'ha d'imputar és la que determini la convocatòria corresponent.
7.5 La determinació de la quantia dels ajuts es realitzarà d'acord amb l'aplicació dels criteris d'admissibilitat i la intensitat de l'ajut fixada en l'apartat 8 d'aquest annex 1.
Un cop determinada la quantia dels ajuts, s'aplicaran els criteris de priorització que estableix l'apartat 8 d'aquest annex 1 a fi d'ordenar les sol·licituds de major a menor puntuació.
Les sol·licituds que no aconsegueixin la puntuació mínima fixada en l'apartat 8.2 d'aquest annex 1 i aquelles que, tot i obtenir aquesta puntuació mínima, no resultin subvencionables per manca de disponibilitat pressupostària es desestimaran.
7.6 Sens perjudici d'aquests imports màxims subvencionables, i atès el que estableix l'article 38 del Tractat de funcionament de la Unió Europea, quan la persona beneficiària de l'ajut desenvolupi la seva activitat en el sector forestal, els ajuts se sotmeten al Reglament (UE) núm. 1407/2013, de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis, i, per tant, el total d'ajuts de minimis atorgat a una persona sol·licitant no podrà excedir de 200.000,00 euros bruts durant l'exercici fiscal en curs i els dos exercicis fiscals anteriors.
7.7 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que es derivin del compliment dels objectius d'estabilitat pressupostària i sostenibilitat financera.
a) Grau d'innovació de la proposta i impacte en el sector (50/100)
a.1) Impacte de la innovació de la proposta en la productivitat o sostenibilitat a escala territorial i/o sectorial: fins a 30 punts.
a.2) Noves aportacions a l'estat actual de la ciència i el coneixement i a la generació de nous productes i serveis tecnològicament avançats: fins a 20 punts.
b) Composició i governança del Grup Operatiu (50/100)
b.1) Idoneïtat i equilibri de la composició del Grup Operatiu en relació amb els objectius del projecte: fins a 20 punts.
b.2) Representativitat o massa crítica del Grup Operatiu en el seu àmbit sectorial i/o territorial: fins a 20 punts.
b.3) Experiència i capacitats de gestió del/de la líder del Grup Operatiu: fins a 10 punts.
8.3 En el cas que l'import total de les sol·licituds seleccionades d'acord amb l'apartat 8.1 d'aquest annex 1 superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en aquest apartat.
En el cas que quedi pressupost però sigui insuficient per tal d'aplicar l'ajut previst a la convocatòria, a la sol·licitud amb puntuació immediatament inferior (sol·licitud n-1) a la sol·licitud amb puntuació més baixa seleccionada (sol·licitud n) se li podrà reduir l'ajut de forma proporcional al pressupost restant disponible.
Si la persona interessada no accepta, es seleccionarà la sol·licitud següent i es procedirà de la mateixa manera.
Quan en la puntuació n-1 ens trobem amb un grup de sol·licituds, s'aplicarà com a criteri de desempat la puntuació obtinguda en l'apartat 8.1 a) d'aquest annex 1.
Les sol·licituds presentades fora de termini o les presentades per un mitjà diferent a l'obligatori no s'admetran a tràmit.
10.2 Cal adjuntar a les sol·licituds la documentació que es detalla a continuació.
En aquest cas, quan s'iniciï el procediment administratiu en una oficina del DARP diferent d'aquella on es va presentar la documentació, caldrà indicar en l'imprès de sol·licitud en quin procediment, campanya o any i unitat del DARP es va aportar la documentació requerida:
a) Memòria descriptiva de l'ajut sol·licitat, d'acord amb el model del DARP que es podrà obtenir al web http://agricultura.gencat.cat, que ha de contenir els objectius, la justificació i l'abast de la innovació proposada.
b) Acreditació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació d'acord amb el que estableix l'apartat 10.4 d'aquest annex 1.
c) Acreditació de la representació per qualsevol mitjà vàlid en dret que en deixi constància, si escau.
d) En el cas de persones jurídiques, còpia de les escriptures i/o els estatuts registrats de l'entitat sol·licitant, si escau.
e) Certificat actualitzat d'inscripció en el registre administratiu corresponent emès l'any 2017.
f) En el cas de persones jurídiques, certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
h) Annex a la sol·licitud, que conté les declaracions responsables sobre els aspectes que es detallen a continuació i que la persona sol·licitant ratifica mitjançant la seva signatura.
10.4 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
11.1 Les persones beneficiàries es comprometen, mitjançant la signatura de la sol·licitud de l'ajut, a complir amb els compromisos bàsics detallats a l'apartat 11.1.1.
Pel que fa a les obligacions comptables, en activitats el rendiment net de les quals es calcula en funció del volum d'operacions (agrícoles, forestals i de transformació de productes naturals) s'haurà de portar llibre registre de vendes o ingressos.
11.1.1.4 Sotmetre's a les actuacions de comprovació a efectuar pel DARP, així com altra comprovació i control financer que puguin realitzar els òrgans de control competents, tant nacionals com comunitaris, aportant tota la documentació que els hi sigui requerida.
a) Designar, d'entre els membres del grup, el/la líder del projecte, que serà també la persona sol·licitant de l'ajut.
b) Difondre els resultats obtinguts a través de l'AEI.
c) Establir procediments interns que garanteixin la transparència en el seu funcionament i la presa de decisions i evitin situacions de conflicte d'interessos.
d) Redactar un projecte que contingui la descripció de la innovació proposada, una descripció dels resultats previstos i una descripció de la contribució a l'objectiu de l'AEI de potenciar la productivitat i la gestió sostenible dels recursos.
e) Presentar un conveni de col·laboració, d'acord amb l'apartat 12 d'aquest annex 1.
b) Fer-se responsables de llurs compromisos d'acord amb el conveni de col·laboració signat.
12.1.2 Ha de contenir el compromís escrit dels membres del Grup Operatiu, ratificat per tots els membres del grup, amb el nom, l'adreça, el telèfon i l'adreça de correu electrònic de cadascun i la persona de contacte.
13.1 El procediment de concessió de la subvenció es farà en règim de concurrència competitiva.
13.2 L'òrgan instructor i l'òrgan competent per dictar la resolució són els que fixi la convocatòria corresponent.
13.3 La Comissió de Valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
13.4 La Comissió de Valoració determinarà l'assignació del pressupost, d'acord amb els criteris de priorització establerts en l'apartat 8 d'aquest annex 1 de les bases reguladores.
13.5 D'acord amb la documentació presentada i l'informe de la Comissió de Valoració, l'òrgan instructor elevarà la proposta de resolució corresponent a l'òrgan competent per resoldre.
14.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
14.2 Comporta el desistiment de la sol·licitud la manca de presentació de qualsevol dels documents que estableix l'apartat 10.2 d'aquest annex 1, o bé la manca d'esmena dels requisits esmenables, dins el termini de 10 dies hàbils i amb el requeriment previ.
14.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
14.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor ho ha d'acceptar.
15.1 En la resolució de concessió, figuraran, com a mínim, l'import de la despesa aprovada, el percentatge i l'import de la subvenció aprovada, la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), i la resta de fons, i les condicions que haurà de complir la persona beneficiària i el termini d'execució i de justificació de les actuacions subvencionades.
15.2 La resolució es notificarà mitjançant publicació al Tauler electrònic de l'Administració de la Generalitat de Catalunya [URL].
15.3 La resolució de concessió es pot modificar en el cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió dels òrgans competents de la Unió Europea, en les circumstàncies següents: canvi de persona beneficiària, destinació de la subvenció, modificació del termini d'execució i modificació dels percentatges de participació financera determinats per la Comissió Europea.
15.4 Cal proposar a la Direcció General d'Alimentació, Qualitat i Indústries Agroalimentàries qualsevol canvi que, dins la mateixa finalitat, es pugui produir en la destinació de la subvenció.
16.1 Les persones beneficiàries han de realitzar les actuacions objecte dels ajuts i justificar-les en el termini que estableixi la convocatòria corresponent perquè es pugui procedir a la certificació i comprovació de l'execució de les activitats previstes.
16.3 Només es concediran pròrrogues dels terminis per realitzar les actuacions i/o justificar-les de manera excepcional i per motius degudament acreditats.
16.4 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
16.5 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
16.6 En els supòsits en què hi hagi desviacions de certificació respecte dels conceptes de despesa aprovats, s'admet la compensació entre conceptes.
La compensació s'ha de fer sense superar l'ajut total aprovat i respectant les limitacions establertes a l'apartat 7 d'aquest annex 1.
17.1 La documentació justificativa a presentar és la següent:
La memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts a què fa referència l'apartat 17.2.a) següent.
- Una relació classificada de les despeses de l'activitat, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió i, si s'escau, la data de pagament.
Aquestes factures i justificants acreditatius del pagament hauran de ser de data posterior a la sol·licitud d'ajut, i tindran com a data màxima la data de finalització del termini d'execució i justificació establert a la resolució de concessió.
- Informe de vida laboral d'un compte de cotització, en cas de no haver autoritzat el DARP a obtenir aquesta informació, d'acord amb l'apartat 10.4.
- Relació detallada de les tasques d'assessoria i coordinació desenvolupades, si s'escau.
17.2 A més d'aquesta documentació de caràcter general, s'adjuntarà la documentació següent:
a) Projecte d'innovació redactat amb l'estructura i el contingut mínim següents:
Breu descripció de les empreses que formen part del Grup Operatiu
Objectius i característiques del projecte
Situació de partida sobre la qual es vol introduir una millora
Proposta de desenvolupament del projecte
Descripció de la contribució a l'objectiu de l'AEI de potenciar la productivitat i la gestió sostenible dels recursos.
b) Conveni de col·laboració entre tots els integrants del Grup Operatiu, d'acord amb l'apartat 12 d'aquest annex 1.
c) Fitxa de difusió del Grup Operatiu creat que facilitarà el Servei d'Innovació Agroalimentària del DARP.
17.3 Les factures i nòmines i els comprovants de pagament corresponents tindran com a data màxima la data de finalització del termini de justificació.
17.4 Les factures i els justificants acreditatius del pagament, i també tota la documentació de l'expedient de justificació, han d'anar a nom de la persona beneficiària perceptora susceptible d'ocasionar despesa elegible.
17.5 L'IVA dels justificants queda exclòs de la subvenció quan sigui susceptible de recuperació o compensació per part de la persona beneficiària.
17.6 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres.
17.7 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
17.8 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, i no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 10.4 d'aquest annex 1.
17.9 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
18.1 L'òrgan concedent ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar l'interès de demora corresponent en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a la Llei 38/2003, de 17 de novembre, general de subvencions, i al Reglament (UE) 1306/2013 del Parlament Europeu i del Consell, de 17 de desembre, i les seves disposicions d'aplicació, i també en el cas de l'incompliment dels requisits establerts en aquestes bases reguladores.
18.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
18.3 També escaurà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que escau el reintegrament en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
18.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament, i també el Reglament (UE) 1306/2013 del Parlament Europeu i del Consell, el Reglament delegat (UE) 907/20141 de la Comissió i el Reglament d'execució (UE) 908/2014 de la Comissió.
No obstant això, no s'aplicarà cap reducció si la persona beneficiària pot demostrar a satisfacció de l'autoritat competent que no és responsable de la inclusió de l'import no subvencionable, o quan l'autoritat competent adquireixi d'altra manera la convicció que el beneficiari no n'és el responsable.
19.2 Penalitzacions per incompliment de criteris/requisits d'admissibilitat i/o compromisos/obligacions de la sol·licitud d'ajut i/o de pagament.
El sistema de penalitzacions s'aplicarà sobre l'import que hagi resultat en l'apartat 19.1, sense la penalització derivada de superar el 10%, que s'aplicarà posteriorment, mitjançant l'aplicació de les següents regles:
1a D'acord amb l'article 35.1 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment si no es compleixen els criteris/requisits d'admissibilitat establerts per a la persona beneficiaria i l'objecte de l'ajut, i per tant, tenen caràcter excloent.
2a D'acord amb l'article 35.2 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment o parcialment si no es compleixen els compromisos o altres obligacions, recollides a l'apartat 11 d'aquestes bases.
En funció del tipus de compromís/obligació en el qual es detecti l'incompliment/s, la penalització de l'ajut serà del 100% per a compromisos/obligacions de tipus bàsic.
Sens perjudici del que estableixen els apartats 19 i 20 d'aquest annex 1, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, sens perjudici de les especialitats que puguin derivar de la normativa sectorial aplicable.
22.1 Les dades personals de les persones beneficiàries podran ser tractades per organismes nacionals i de la Unió europea relacionats amb les obligacions de les administracions relatives a la gestió, el control i l'auditoria i de seguiment i avaluació, d'acord amb l'establert en l'article 117.1 del Reglament (UE) 1306/2013.
22.2 D'altra banda, les persones beneficiàries i entitats col·laboradores, en el seu cas, si l'objecte de la subvenció inclou el tractament de dades de caràcter personal, han de complir la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior i per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
Els ajuts que superin els 6.000,00 euros es publicaran, a més, en el Diari Oficial de la Generalitat de Catalunya (DOGC).
Sufragar les despeses de realització de projectes pilot innovadors duts a terme pels Grups Operatius de l'AEI en matèria de productivitat i sostenibilitat agrícoles definits a l'apartat 2 d'aquest annex 2.
Els projectes han de ser innovadors i complir els requisits establerts a l'apartat 3 d'aquest annex 2.
Projecte pilot: és un projecte experimental amb un esforç temporal acotat, dut a terme a partir de la validació de productes, pràctiques, processos, tecnologies o serveis, nous o millorats, en un entorn representatiu de les condicions reals de funcionament.
El Grup Operatiu pot incloure membres que participin en el projecte però que no siguin beneficiaris de l'ajut.
Coordinador del projecte: persona o organització que cerca i posa en contacte actors idonis per dur a terme un projecte, de manera que actua com a agent entre dues o més parts en el procés d'innovació.
Serà designada pel Grup Operatiu i no té obligació de formar-ne part.
Coordina i dinamitza el projecte pilot i realitza les tasques definides a l'apartat 13.3 d'aquest annex 2.
Líder del Grup Operatiu: membre del Grup Operatiu designat pel Grup que actua com a persona sol·licitant de l'ajuda i representant del grup davant del DARP.
3.9 No es finançaran projectes que impliquin activitats de recerca bàsica per a la seva execució.
4.1 Per a aquesta línia d'ajut, pot haver-hi diverses persones beneficiàries per projecte segons llur implicació i d'acord amb el conveni de col·laboració subscrit pels membres del Grup Operatiu, descrit en l'apartat 12 d'aquest annex 2.
4.3 En cas d'haver-hi coordinador/a del projecte, serà designat/ada pels membres del Grup Operatiu i podrà ser persona física o bé jurídica.
4.4 Les persones beneficiàries han de complir els requisits següents en el moment de presentar llur sol·licitud:
a) Despeses derivades de la contractació tecnològica.
b) Despeses derivades del desenvolupament de prototipus en el marc d'un projecte de cooperació tecnològica.
c) Despeses derivades de realització de proves pilot.
d) Despeses d'adquisició de material fungible de laboratori, animals, vegetals o organismes i matèries primeres utilitzades que es malmetin en la realització del projecte.
e) Despeses de tramitació de la protecció de la propietat intel·lectual del producte i/o procés.
f) Lloguer d'equips, instal·lacions i finques i contractació de serveis necessaris per a la realització del projecte.
g) Despeses de coordinació i dinamització del projecte, en el cas de Grups Operatius de més de dues persones beneficiàries d'acord amb l'apartat 13.4 d'aquest annex.
h) Despeses de consultoria tecnològica i d'assessoria.
i) Despeses de divulgació i comunicació dels resultats del projecte.
En el cas de dedicacions parcials, a les retribucions establertes anteriorment s'aplicarà la reducció corresponent de manera proporcional.
S'entén com a personal propi el que està vinculat amb l'entitat beneficiària perceptora mitjançant una relació laboral i, per tant, figura cotitzant en el règim general de la Seguretat Social com a conseqüència d'aquesta relació."
k) Despeses de traducció de les fitxes de difusió del projecte a què fa referència l'apartat 18.2 de l'annex 2.
l) Despeses indirectes: despeses que no estan vinculades o no poden vincular-se directament amb una activitat específica de l'entitat en qüestió.
Aquestes despeses es calcularan a un tipus fix del 15% de les despeses de personal subvencionables recollides a l'apartat 5.j), tal i com s'estableix en l'article 68, apartat 1, lletra b) del Reglament (UE) núm. 1303/2013, de 17 de desembre.
a) Més d'una sol·licitud d'una mateixa persona sol·licitant com a líder.
Si dins el termini d'audiència la persona sol·licitant no contesta, es considerarà que desisteix de totes les sol·licituds..
b) Els inventaris i les aplicacions informàtiques, excepte les aplicacions i plataformes web destinades a la divulgació i comunicació dels resultats del projecte.
d) Qualsevol impost (excepte IVA no recuperable), tribut, gravamen, taxa, recàrrec, interessos o sancions.
e) Garanties bancàries, comissions de descobert i qualsevol despesa financera.
f) Indemnitzacions per acomiadament de personal.
h) Despeses associades a atencions protocol·làries, representacions, dietes i desplaçaments.
i) Despeses realitzades amb anterioritat a la data de sol·licitud de l'ajut.
7.1 L'ajut té caràcter de subvenció directament aplicable a les despeses que es detallen a l'apartat 5 d'aquest annex 2, derivades de la realització de projectes pilot innovadors per part de Grups Operatius, d'acord amb l'apartat 1 d'aquest annex 2.
La subvenció serà del 70% de la despesa elegible convenientment justificada, excepte en el cas de la coordinació de projectes que tindrà una intensitat del 100%.
7.2 La despesa màxima elegible per projecte no podrà superar els 200.000,00 euros.
7.3 La subvenció serà del 70% de la despesa elegible convenientment justificada, per la qual cosa l'import màxim d'ajut serà de 140.000,00 euros per projecte.
7.4 Aquest import es podrà complementar amb un ajut per a la coordinació i dinamització del projecte en el cas de Grups Operatius de com a mínim dues persones beneficiàries.
Aquest ajut serà com a màxim del 6% de la despesa elegible del projecte i no podrà superar els 12.000,00 euros.
7.5 L'import màxim d'ajut per projecte, inclosa la coordinació, serà de 152.000,00 euros.
7.6 Com a mínim, el 20% de la despesa total elegible es destinarà a la contractació d'una universitat, centre de recerca, centre tecnològic i/o centre de la xarxa TECNIO de Catalunya o entitat vinculada a una universitat, que tingui com objecte la recerca.
7.7 La despesa de personal propi a què es refereix l'apartat 5 j) d'aquest annex 2 no podrà superar el 20% de la despesa total elegible.
Si se supera aquest percentatge, s'ajustarà l'import subvencionable d'aquesta despesa perquè no superi el 20% de la despesa total elegible.
7.7 La quantia màxima destinada a aquests ajuts i l'aplicació pressupostària a la qual s'ha d'imputar és la que determina la convocatòria corresponent.
7.8 La determinació de la quantia dels ajuts es realitzarà d'acord amb l'aplicació dels criteris d'admissibilitat i la intensitat de l'ajut fixada en l'apartat 8 d'aquest annex 1.
Un cop determinada la quantia dels ajuts, s'aplicaran els criteris de priorització que estableix l'apartat 8.1 d'aquest annex 2 a fi d'ordenar les sol·licituds de major a menor puntuació.
Les sol·licituds que no aconsegueixin la puntuació mínima fixada en l'apartat 8.2 d'aquest annex 2 i aquelles que, tot i obtenir aquesta puntuació mínima, no resultin subvencionables per manca de disponibilitat pressupostària es desestimaran.
7.9 Sens perjudici d'aquests imports màxims subvencionables, i atès el que estableix l'article 38 del Tractat de funcionament de la Unió Europea, quan la persona beneficiària de l'ajut desenvolupi la seva activitat en el sector forestal, els ajuts se sotmeten al Reglament (UE) núm. 1407/2013, de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis, i, per tant, el total d'ajuts de minimis atorgat a una persona sol·licitant no podrà excedir de 200.000,00 euros bruts durant l'exercici fiscal en curs i els dos exercicis fiscals anteriors.
7.10 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que es derivin del compliment dels objectius d'estabilitat pressupostària i sostenibilitat financera.
a) Grau d'innovació del projecte i impacte en el sector (30/100)
a.1) Impacte de la innovació del projecte en la productivitat o sostenibilitat territorial i/o sectorial: fins a 15 punts.
a.2) Noves aportacions a l'estat actual de la ciència i el coneixement i a la generació de nous productes i serveis tecnològicament avançats: fins a 10 punts.
a.3) Viabilitat tècnica i riscos tecnològics assumits en el projecte: fins a 5 punts.
b) Qualitat cientificotècnica del projecte (30/100)
b.1) Claredat i concreció dels objectius, pla de treball, riscos i rigor metodològic del projecte: fins a 15 punts.
b.2) Adequació, coherència i justificació dels recursos (humans, financers, materials, temporals...) mobilitzats i de les despeses del projecte: fins a 15 punts.
c) Composició i governança del Grup Operatiu (25/100)
c.1) Experiència i capacitats de gestió del/de la líder del Grup Operatiu: fins a 5 punts.
c.2) Experiència i capacitats tècniques i de gestió del/de la coordinador/a del Grup Operatiu: fins a 5 punts.
c.3) Adequació del perfil cientificotècnic dels grups de recerca en relació amb els objectius del projecte: fins a 5 punts.
c.4) Idoneïtat i equilibri de la composició del Grup Operatiu en relació amb els objectius del projecte: fins a 4 punts.
c.5) Representativitat o massa crítica del Grup Operatiu en el seu àmbit sectorial i/o territorial: fins a 4 punts.
c.6) Model de governança (procediments, estructura...) del Grup Operatiu adequat per garantir la implementació i el seguiment del Pla de treball i la gestió dels riscos tècnics i financers: 2 punts.
d) Pla de comunicació dels resultats de la innovació (10/100)
d.1) Pla de divulgació adequat: fins a 5 punts.
d.2) Ús de mitjans de divulgació apropiats: fins a 5 punts.
e) Impacte sobre la internacionalització (els objectius del projecte tenen una visió internacionalitzadora de les empreses o dels productes o serveis): fins a 5 punts.
8.3 En el cas que l'import total de les sol·licituds seleccionades d'acord amb l'apartat 8.1 d'aquest annex 2 superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en aquest apartat.
En el cas que quedi pressupost, però que aquest sigui insuficient per tal d'aplicar l'ajut previst a la convocatòria, a la sol·licitud amb puntuació immediatament inferior (sol·licitud n-1) a la sol·licitud amb puntuació més baixa seleccionada (sol·licitud n) se li podrà reduir l'ajut de forma proporcional al pressupost restant disponible.
Si la persona interessada no ho accepta, es seleccionarà la sol·licitud següent i es procedirà de la mateixa manera.
Quan en la puntuació n-1 ens trobem amb un grup de sol·licituds, s'aplicarà com a criteri de desempat la puntuació obtinguda en l'apartat 8.1 a) d'aquest annex 2.
Si encara hi ha sol·licituds amb la mateixa puntuació, s'aplicarà com a criteri de desempat la puntuació obtinguda en l'apartat 8.1 b) d'aquest annex 2.
10.2 En la primera fase de tramitació, d'acord amb les normes de tramitació establertes en l'apartat 14.5 d'aquest annex 2, cal adjuntar a les sol·licituds la documentació que es detalla a continuació:
a) Memòria descriptiva de l'ajut sol·licitat, d'acord amb el model del DARP, que es podrà obtenir al web http://agricultura.gencat.cat, que contengui el títol del projecte, la descripció del projecte innovador, una descripció dels resultats previstos i una descripció de la contribució a l'objectiu de l'AEI de potenciar la productivitat i la gestió sostenible dels recursos.
b) Conveni de col·laboració, d'acord amb l'apartat 12 d'aquest annex.
c) Quan l'import de la despesa subvencionable superi les quanties establertes en la Llei 9/2017, de 8 de novembre, de Contractes del Sector Públic, per al contracte menor 40.000 euros en el contracte d'obra i 15.000 en el contracte de subministrament i el de consultoria), la persona beneficiària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
L'elecció entre les ofertes, que s'hauran d'aportar en la justificació, o, si s'escau, en la sol·licitud de subvenció, es realitzarà conformement a criteris d'eficiència i economia, i l'elecció s'haurà de justificar expressament en una memòria quan no recaigui en la proposta econòmica més avantatjosa.
Les tres ofertes han de provenir d'empreses que no estiguin vinculades a la persona beneficiària i que no formin part del mateix grup de societats, d'acord amb els supòsits que estableix l'article 42 del codi de comerç.
d) Un annex a la sol·licitud per a cada persona beneficiària que contingui les declaracions responsables sobre els aspectes que es detallen a continuació i que la persona sol·licitant ratifica mitjançant la seva signatura.
10.4 En la segona fase del procés de concessió, s'haurà de presentar la documentació que es relaciona a continuació.
En aquest cas, quan s'iniciï el procediment administratiu en una oficina del DARP diferent d'aquella on es va presentar la documentació, caldrà indicar en l'imprès de sol·licitud en quin procediment, campanya o any i unitat del DARP es va aportar la documentació requerida.
a) Acreditació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació d'acord amb el que estableix l'apartat 10.5 d'aquest annex 2.
c) En el cas de persones jurídiques, còpia de les escriptures i/o els estatuts registrats de l'entitat sol·licitant, si escau.
d) Certificat actualitzat d'inscripció en el registre administratiu corresponent emès l'any 2017.
f) Quan la persona beneficiària de l'ajut desenvolupi la seva activitat en el sector forestal, amb excepció de la producció de suro natural en brut o simplement preparat, el material de rebuig de suro i el suro triturat, granulat o polvoritzat: ajuts de minimis rebuts en l'exercici fiscal actual i en els dos exercicis fiscals anteriors, fent constar que l'ajut global de minimis que hagi rebut la persona sol·licitant no supera els límits establerts per la normativa reguladora d'aquests ajuts.
10.5 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Les persones beneficiàries es comprometen mitjançant la signatura de la sol·licitud de l'ajut a complir amb els compromisos bàsics detallats a l'apartat 11.1.1.
Pel que fa a les obligacions comptables, en activitats el rendiment net de les quals es calcula en funció del volum d'operacions (agrícoles, forestals i de transformació de productes naturals), s'haurà de portar llibre registre de vendes o ingressos.
11.1.1.4 Sotmetre's a les actuacions de comprovació a efectuar pel DARP, així com altra comprovació i control financer que puguin realitzar els òrgans de control competents, tant nacionals com a comunitaris, aportant tota la documentació que els hi sigui requerida.
a) Designar el/la coordinador/a del projecte, definit a l'apartat 2 d'aquest annex 2.
b) Designar, d'entre els membres del grup, el/la líder del projecte, que serà també la persona sol·licitant de l'ajut.
c) Designar, d'entre els membres del grup, les persones beneficiàries de l'ajut.
d) Difondre els resultats obtinguts a través de l'AEI.
e) Establir procediments interns que garanteixin la transparència en el seu funcionament i la presa de decisions i evitin situacions de conflicte d'interessos.
f) Presentar un conveni de col·laboració, d'acord amb l'apartat 12 d'aquest annex 2.
b) Prendre part en les activitats del projecte.
c) Fer-se responsables de llurs compromisos d'acord amb el conveni de col·laboració signat.
12.1.2 Ha de designar les persones beneficiàries, el/la coordinador/a i el/la líder del projecte, que actuarà com a representant del grup davant del DARP per trametre les informacions i els requeriments necessaris a la resta de membres del Grup Operatiu, si s'escau.
12.1.3 Ha de contenir el compromís escrit dels membres del Grup Operatiu, ratificat per tots els membres del grup, amb el nom, l'adreça, el telèfon i l'adreça de correu electrònic de cadascun i la persona de contacte.
13.1 Ha de ser designat/ada per acord dels membres del Grup Operatiu.
L'acord ha de quedar reflectit en el conveni de col·laboració definit a l'apartat 12 d'aquesta annex 2 que han de signar els membres del Grup Operatiu.
13.2 El/la coordinador/a pot ser una persona física o bé jurídica i pot formar part o no del Grup Operatiu.
13.3 El/la coordinador/a haurà de tenir assignades, com a mínim, les funcions següents:
a) Dirigir i coordinar el disseny del projecte, inclosa la preparació de les dades de presentació del projecte; descripció del projecte i definició dels compromisos de cada participant.
b) Coordinar els aspectes financers del projecte.
c) Assabentar-se de les sol·licituds de finançament efectuades per cada membre i poder facilitar aquesta informació a l'òrgan instructor.
d) Comunicar l'obtenció, en relació amb cada membre, d'altres ajuts, ingressos o recursos per finançar les activitats subvencionades.
e) Dirigir i coordinar totes les tasques del projecte que són responsabilitat de cada membre per assegurar l'execució correcta del conjunt.
f) Promoure i controlar el projecte en tots els seus aspectes (tècnics, execució financera, participació, etc.).
g) Controlar el progrés de l'execució de la despesa efectuada i preparar els documents necessaris.
h) Revisar el compliment dels compromisos assumits per cada participant fins a la realització correcta del projecte.
i) Constituir el canal de comunicació entre els membres del Grup Operatiu i el DARP.
Trametre totes les informacions rebudes pel que fa al projecte en ambdues direccions.
j) Centralitzar tota la informació financera i justificativa del projecte, que presentarà al Servei d'Innovació Agroalimentària.
13.4 Es consideren despeses de coordinació les ocasionades per l'exercici de les funcions de coordinació descrites en l'apartat 13.3 precedent.
L'ajut per a aquest concepte no podrà superar la intensitat fixada a l'apartat 7.4 d'aquest annex 2.
14.1 El procediment de concessió de la subvenció es farà en règim de concurrència competitiva.
14.2 L'òrgan instructor i l'òrgan competent per dictar la resolució són els que fixi la convocatòria corresponent.
14.3 La Comissió de Valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
14.4 La Comissió de Valoració determinarà l'assignació del pressupost, d'acord amb els criteris de priorització establerts en l'apartat 8 d'aquestes bases reguladores.
14.5 En una primera fase, sobre la base de la sol·licitud i la documentació que especifiquen els apartats 10.2 i 10.3 d'aquest annex 2, es puntuaran els expedients elegibles segons els criteris de prioritat establerts a l'apartat 8 d'aquest annex 2.
D'acord amb aquesta documentació, la Comissió de Valoració elaborarà l'informe corresponent.
A partir d'aquest informe, l'òrgan instructor elevarà la proposta de resolució al director general d'Alimentació, Qualitat i Indústries Agroalimentàries, el qual dictarà la resolució sobre la concessió o denegació de l'ajut, segons s'escaigui.
14.6 En una segona fase, l'òrgan instructor notificarà a les persones beneficiàries la corresponent resolució de concessió o de denegació de l'ajut.
Les persones beneficiàries que hagin obtingut resolució favorable disposaran d'un termini d'un mes a partir de l'endemà de rebre la notificació per presentar la resta de documentació especificada a l'apartat 10.4 d'aquest annex 2.
14.7 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.seu.cat ).
15.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
15.2 Comporta el desistiment de la sol·licitud la manca de presentació de qualsevol dels documents que estableix l'apartat 10.2 d'aquest annex 2, o bé la manca d'esmena dels requisits esmenables, dins el termini de 10 dies hàbils i amb el requeriment previ.
15.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
15.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor ho ha d'acceptar.
16.1 En la resolució de concessió, figuraran, com a mínim, l'import de la despesa aprovada, el percentatge i l'import de la subvenció aprovada, la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), i la resta de fons, i les condicions que haurà de complir la persona beneficiària i el termini d'execució i de justificació de les actuacions subvencionades.
16.2 La resolució es notificarà mitjançant publicació al Tauler electrònic de l'Administració de la Generalitat de Catalunya [URL].
16.3 La resolució de concessió es pot modificar en el cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió dels òrgans competents de la Unió Europea, en les circumstàncies següents: canvi de persona beneficiària, destinació de la subvenció, modificació del termini d'execució i modificació dels percentatges de participació financera determinats per la Comissió Europea.
16.4 Cal proposar a la Direcció General d'Alimentació, Qualitat i Indústries Agroalimentàries qualsevol canvi que, dins la mateixa finalitat, es pugui produir en la destinació de la subvenció.
17.1 Les persones beneficiàries han de realitzar les actuacions objecte dels ajuts i justificar-les en el termini que estableixi la convocatòria corresponent perquè es pugui procedir a la certificació i comprovació de l'execució de les activitats previstes.
17.3 Només es concediran pròrrogues dels terminis per realitzar les actuacions i/o justificar-les de manera excepcional i per motius degudament acreditats.
17.4 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
17.5 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
17.6 En els supòsits en què hi hagi desviacions de certificació respecte dels conceptes de despesa aprovats, s'admet la compensació entre conceptes.
La compensació s'ha de fer sense superar l'ajut total aprovat i respectant les limitacions establertes a l'apartat 7 d'aquest annex 2.
18.1 La documentació justificativa a presentar és la següent:
La memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts a què fa referència l'apartat 18.2.a) següent.
Aquestes factures i justificants acreditatius del pagament hauran de ser de data posterior a la sol·licitud d'ajut, i tindran com a data màxima la data de finalització del termini d'execució i justificació establert en la resolució de concessió.
- Informe de vida laboral d'un compte de cotització, en cas de no haver autoritzat el DARP a obtenir aquesta informació, d'acord amb l'apartat 10.5.
- Relació detallada de les tasques d'assessoria i coordinació desenvolupades.
18.2 A més d'aquesta documentació de caràcter general, s'adjuntarà la documentació següent:
a) Memòria de resultats del projecte pilot amb la descripció de la contribució a l'objectiu de l'AEI.
b) Fitxes de divulgació de resultats del projecte.
18.3 Les factures i nòmines i els comprovants de pagament corresponents tindran com a data màxima la data de finalització del termini de justificació.
18.4 Les factures i els justificants acreditatius del pagament, i també tota la documentació de l'expedient de justificació, han d'anar a nom de les persones beneficiàries perceptores susceptibles d'ocasionar despesa elegible.
18.5 L'IVA dels justificants queda exclòs de la subvenció quan sigui susceptible de recuperació o compensació per part de la persona beneficiària.
18.6 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres.
18.7 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
18.8 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, i no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 10.5 d'aquest annex 2.
18.9 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
19.1 L'òrgan concedent ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar l'interès de demora corresponent en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i també en el cas de l'incompliment dels requisits establerts en aquestes bases reguladores.
19.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
19.3 També escaurà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que escau el reintegrament en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
19.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
No obstant això, no s'aplicarà cap reducció si la persona beneficiària pot demostrar a satisfacció de l'autoritat competent que no és responsable de la inclusió de l'import no subvencionable, o quan l'autoritat competent adquireixi d'altra manera la convicció de què el beneficiari no n'és el responsable.
20.2 Penalitzacions per incompliment de criteris/requisits d'admissibilitat i/o compromisos/obligacions de la sol·licitud d'ajut i/o de pagament.
El sistema de penalitzacions s'aplicarà sobre l'import que hagi resultat en l'apartat 19.1, sense la penalització derivada de superar el 10%, que s'aplicarà posteriorment, mitjançant l'aplicació de les regles següents:
D'acord amb l'article 35.1 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment si no es compleixen els criteris/requisits d'admissibilitat establerts per a la persona beneficiària i l'objecte de l'ajut, i per tant, tenen caràcter excloent.
D'acord amb l'article 35.2 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment o parcialment si no es compleixen els compromisos o altres obligacions, recollides a l'apartat 11 d'aquestes bases.
En funció del tipus de compromís/obligació en el qual es detecti l'/els incompliment/s, la penalització de l'ajut serà del 100% per a compromisos/obligacions de tipus bàsic.
3a D'acord amb l'article 35.6 del Reglament Delegat (UE) núm. 640/2014 de la Comissió, d'11 de març de 2014, quan es determini que el beneficiari ha facilitat proves falses a fi de rebre l'ajuda o que no ha facilitat per negligència la informació necessària, se li denegarà aquella o se li retirarà íntegrament.
A més, el beneficiari quedarà exclòs de la mateixa mesura o tipus d'operació durant l'any natural en què s'hagi observat la irregularitat i durant l'any natural següent.
Sens perjudici del que estableixen els apartats 19 i 20 d'aquest annex 2, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, sens perjudici de les especialitats que puguin derivar de la normativa sectorial aplicable.
23.1 Les dades personals de les persones beneficiàries podran ser tractades per organismes nacionals i de la Unió europea relacionats amb les obligacions de les administracions relatives a la gestió, el control i l'auditoria i de seguiment i avaluació, d'acord amb l'establert en l'article 117.1 del Reglament (UE) 1306/2013.
23.2 D'altra banda, les persones beneficiàries i entitats col·laboradores, en el seu cas, si l'objecte de la subvenció inclou el tractament de dades de caràcter personal, han de complir la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior i per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
Els ajuts que superin els 6.000,00 euros es publicaran, a més, en el Diari Oficial de la Generalitat de Catalunya (DOGC) (aquesta informació s'ha de fer constar en la resolució de concessió).
El procediment de sol·licitud dels ajuts regulats en els annexos 1 i 2 s'adapta a les peculiaritats de la tramitació utilitzant tècniques telemàtiques mitjançant les normes d'aquest annex.
4.1 La identificació de l'entitat sol·licitant es farà mitjançant la utilització dels sistemes de signatura electrònica que determina la seu electrònica de la Generalitat, d'acord amb els requisits establerts a la Llei 59/2003, de 19 de desembre, de signatura electrònica, i l'esquema nacional de seguretat regulat en el Reial decret 3/2010, de 8 de gener.
4.2 En el cas que la persona sol·licitant sigui una persona jurídica, per realitzar la sol·licitud caldrà el certificat digital de persona jurídica o el certificat digital del/de la representant de l'empresa, d'acord amb l'establert en el paràgraf anterior.
5.2 Als efectes de còmput de terminis, la recepció pel Registre telemàtic corporatiu de la Generalitat de Catalunya (S ) un dia inhàbil s'entén efectuada el primer dia hàbil següent.
6.2 L'entitat interessada pot acreditar la presentació de la sol·licitud aportant la confirmació de la recepció de la sol·licitud de la tramitació telemàtica, que haurà d'incorporar, en tot cas, el número de registre d'entrada, i la data i l'hora de presentació al Registre telemàtic corporatiu de la Generalitat de Catalunya (S ).